**ΕΝΩΤΙΚΗ ΑΓΩΝΙΣΤΙΚΗ ΚΙΝΗΣΗ ΠΥΡΟΣΒΕΣΤΩΝ**

**. Της Ένωσης Υπαλλήλων Πυροσβεστικού Σώματος Περιφέρειας Στερεάς Ελλάδας .**

Τηλ.: **6974881331,** fax: **2674022211,** web site: [**www.eakp.gr**](http://www.eakp.gr)**,** email: **info@eakp.gr**

 **Λαμία 8 Οκτωβρίου 2018**

 **Προς: Κο Αρχηγό Πυροσβεστικού Σώματος**

 **Ματθαιόπουλο Βασίλειο**

 **Κοιν.: Κα Υπουργό Προστασίας του Πολίτη Όλγα Γεροβασίλη**

 **Κα Υφυπουργό Προστασίας του Πολίτη**

 **Κατερίνα Παπακώστα**

 **Κο Γενικό Γραμματέα Πολιτικής Προστασίας**

 **Ταφύλλη Ιωάννη**

 **Κο Περ/κο Δ/κτη Π.Υ. Στερεάς Ελλάδας Σπαή Νικόλαο**

 **Κο Δήμαρχο Μαντουδίου – Λίμνης – Αγίας Άννας**

 **Χρήστο Καλυβιώτη**

 **Προεδρείο Δ.Σ. Ε.Υ.Π.Σ. Περ/ρειας Στερεάς Ελλάδας**

 **Π.Ο.Ε.Υ.Π.Σ. – Μέλη Ε.Υ.Π.Σ. Στερεάς Ελλάδας**

 **Πολιτικούς φορείς – Μ.Μ.Ε.**

**Θέμα: « Οι συνέπειες από τις πρόσφατες πλημμύρες στις εγκαταστάσεις και τον εξοπλισμό**

 **του Πυροσβεστικού Κλιμακίου Μαντουδίου »**

**Κύριε Αρχηγέ**

Η Ενωτική Αγωνιστική Κίνηση Πυροσβεστών αναγνωρίζει και εκφράζει τον θαυμασμό της για τις υπεράνθρωπες προσπάθειες των εργαζομένων στην Πυροσβεστική Υπηρεσία, στην Περιφέρεια, στους δήμους, στην Πολιτική Προστασία, για την γνήσια εθελοντική προσφορά λαϊκών ανθρώπων που έσπευσαν να βοηθήσουν τους γείτονες και συγχωριανούς τους για να αντιμετωπίσουν τις συνέπειες από τις καταστροφικές πλημμύρες.

**Όμως** **δεν είναι δυνατό όποια και αν είναι η προσπάθεια όλων των παραπάνω, να υποκατασταθούν οι τεράστιες ελλείψεις του κυβερνητικού σχεδιασμού για την αντιπλημμυρική προστασία των ανθρώπων, των περιουσίων και των υποδομών.**

**Είναι μεγάλες οι ελλείψεις σε έργα υποδομής ( αντιπλημμυρικά και αντιδιαβρωτικά ),** σε μέσα και προσωπικό και δεν επαρκούν σε αυτές τις δύσκολες καταστάσεις.

**Οι ελλείψεις αυτές και οι συνέπειες που δημιουργούν, είναι αποτέλεσμα της αντίληψης του « κόστους - οφέλους » που ακολουθεί η Ε.Ε. στον τρόπο αντιμετώπισης των πλημμυρικών φαινομένων και των συνεπειών τους. Είναι διακηρυγμένο βέβαια ότι η Ε.Ε. δεν χρηματοδοτεί ως επιλέξιμα έργα την αντιπλημμυρική, την αντιπυρική και την αντισεισμική προστασία της χώρας. Παρά μόνο φροντίζει για την εξασφάλιση της ποιο συμφέρουσας λύσης από οικονομική πάντα άποψη, για την προστασία των εγκαταστάσεων των πολύ μεγάλων εισοδημάτων και των « αναπτυξιακών » τους επενδύσεων, έναντι αυτών που αφορούν τα φτωχά λαϊκά στρώματα.**

Κύριε Αρχηγέ.

Όπως γνωρίζεται το Π.Κ. Μαντουδίου βρίσκετε δίπλα στην όχθη του πόταμου που υπερχείλισε και υπέστη πολλές ζημιές στις υποδομές, στον μηχανολογικό και τον λοιπό εξοπλισμό του και είχε ως αποτέλεσμα ακόμη και τον εγκλωβισμό (2) δύο συναδέλφων μας.

Συνέπεια των επιπτώσεων που επήλθαν από τις πλημμύρες είναι το γεγονός ότι οι συνθήκες διαβίωσης και εργασίας των πυροσβεστών στις εγκαταστάσεις του Π.Κ., δυσκολεύσαν ακόμα περισσότερο. Λόγω της συσσώρευσης διαφόρων μεταφερόμενων υλικών εντός των εγκαταστάσεων **δεν διασφαλίζετε ένα υγιεινό περιβάλλον για τους συναδέλφους μας,** άλλα και η γενικότερη κατάσταση δεν βοηθάει **στην ομαλή του λειτουργία.**

Συγκεκριμένα σας ενημερώνουμε ότι:

* Στο κτίριο του Π.Κ. δεν υπάρχει πλέον κεντρική θέρμανση, γιατί υπέστησαν ζημιές ο καυστήρας, η δεξαμενή καυσίμου, και η γεννήτρια λόγο του νερού που πλησίασε το (1) μέτρο.
* Το κτίριο έχει σκεπή, που εδώ και (3) τρία χρόνια υπάρχει πρόβλημα σε ένα τμήμα της, γιατί τα νερά της βροχής εισέρχονται στους εσωτερικούς χώρους του Π.Κ. Η προσπάθεια κάλυψης του προβλήματος με νάιλον που χορήγησε ο Δήμος, δεν έλυσε το πρόβλημα, αντιθέτως δημιούργησε περισσότερα προβλήματα κατά την διάρκεια της έντονης βροχόπτωσης. Το δίκτυο ύδρευσης δεν έχει αποκατασταθεί πλήρως στο Π.Κ..
* Έχουν δημιουργηθεί σοβαρά προβλήματα και στους χώρους υγιεινής του κτιρίου.
* Τα στρώματα που ξεκουράζονται οι πυροσβέστες λόγω της ολικής διαβροχής και του εμποτισμού τους από μη καθαρά νερά, είναι πλέον άχρηστα και επισφαλή για την υγεία τους.
* Οι μονάδες των υπολογιστών του κλιμακίου, το Fax, ο εκτυπωτής, και μέρος της γραφικής ύλης έχουν υποστεί καθολική καταστροφή.
* Τρία υπηρεσιακά οχήματα και μια διασωστική σειρά υπέστησαν βλάβες από το νερό, καθώς ζημίες υπήρξαν και στα ιδιωτικά αυτοκίνητα των πυροσβεστών που σκεπάστηκαν από την ορμητική δύναμη του νερού.

Κύριε Αρχηγέ, **σας ζητάμε να μεριμνήσετε έγκαιρα** **και στα πλαίσια των αρμοδιοτήτων σας ώστε:**

* Να υλοποιηθούν άμεσα όλες οι απαραίτητες επισκευαστικές εργασίες του κτιρίου, προκειμένου να διασφαλιστεί στο ακέραιο η ασφαλή διαβίωση και η υγεία των υπάλληλων. Να εξασφαλιστεί η απρόσκοπτη λειτουργία του Κλιμακίου, καθώς επίσης και η αποφυγή μελλοντικών συνεπειών από παρόμοια γεγονότα.
* **Να καταγραφούν και να αποκατασταθούν όλες οι προσκληθείσες ζημιές. Να δοθούν άμεσα αποζημιώσεις στο 100% των ζημιών που υπέστησαν οι συνάδελφοι του Πυροσβεστικού Κλιμακίου Μαντουδίου στα ιδιωτικά τους αυτοκίνητα και πιθανόν και στον ατομικό τους εξοπλισμό.**
* Στο διάστημα της αποκατάστασης των ζημιών, επιβάλετε να γίνουν οι απαραίτητες ενέργειες ακόμα και για την μετεγκατάσταση του κλιμακίου.

**Η** **Ε**νωτική **Α**γωνιστική **Κ**ίνηση **Π**υροσβεστών με τον αγώνα της προσπαθεί **να συμβάλλει στην αλλαγή της πολιτικής που ευθύνεται** για την συνολικότερη υποβάθμιση της ποιότηταςτης ζωής μας**. Δεν είναι δυνατόν τον 21o αιώνα ολόκληρες περιοχές της χώρας, όπως και η Εύβοια να παραμένουν ανυπεράσπιστες το καλοκαίρι με τον κίνδυνο των πυρκαγιών και το χειμώνα με τις πλημμύρες και τα χιόνια.**

**Η σημερινή εξέλιξη της τεχνολογίας και της επιστήμης μπορεί να αντιμετωπίσει τα αποτελέσματα και έντονων καιρικών συνθηκών με ανάλογη πολιτική πρόληψης.**

Η άμεση ανάγκη για έργα αντιπλημμυρικής προστασίας, για αντιδιαβρωτικές παρεμβάσεις για μέτρα αντιπυρικής προστασίας, αλλά και για έργα αντισεισμικής θωράκισης κρίνονται απαραίτητα, όσο ποτέ άλλοτε.

**Ως** υπεύθυνος συνδικαλιστικός φορέας μέσω των παρεμβάσεών μας, αγωνιζόμαστε για την **ουσιαστική αναβάθμιση του έργου και της αποστολής του Πυροσβεστικού Σώματος, την** **προστασία των υπαλλήλων του**, στην εξασφάλιση της **ομαλής λειτουργίας** της υπηρεσίας και κατ’ επέκταση στην **ανεμπόδιστη παροχή υπηρεσιών στους πληγέντες πολίτες.**

**Για την Ε.Α.Κ.Π.**

**Το μέλος της Ε.Υ.Π.Σ. Στερεάς Ελλάδας**

**Κέκης Κώστας**